Държавен вестник, бр. 91, 2011 г., стр. 23

БРОЙ  91	
Д Ъ Р Ж А В Е Н  В Е С Т Н И К 	
СТР.  23  
Чл. 9. (1) Когато дисциплинарно наказ­
ващият орган е назначил проверка по реда 
на чл. 231, ал. 2 или чл. 237, ал. 2 ППЗМВР 
с писмена заповед по образец, копие от нея 
се изпраща незабавно в дирекция „Човешки 
ресурси“ – МВР.
(2) Проверката по предходната алинея 
приключва с изготвяне на писмена справка, 
с която извършителят на дисциплинарното 
нарушение се запознава срещу подпис и дата. 
Нарушението се установява по реда на чл. 229 
ЗМВР. Материалите се прилагат към личното 
кадрово дело (ЛКД) на служителя.
(3) В случай на липса на основание за тър­
сене на дисциплинарна отговорност екземпляр 
от писмената справка се изпраща незабавно 
в дирекция „Човешки ресурси“ – МВР.
(4) Държавните служители, извършили 
проверката по ал. 1, носят дисциплинарна 
отговорност за забавено, непълно или нека­
чествено събиране на доказателствата.
Чл. 10. (1) За изслушване на държавния 
служител, извършил нарушение на служеб­
ната дисциплина, се съставя протокол по 
образец, в който се посочват: дата, час и 
място на изслушването; орган, осъществил 
изслушването; данни за присъствали други 
длъжностни лица; данни за служителя и за 
това, че е изслушан във връзка с мястото, 
времето и обстоятелствата, при които е из­
вършено нарушението, или се отразява, че е 
отказал да даде обяснения.
(2) Наказващият орган приема с резолюция 
даденото от провинилия се държавен служител 
писмено обяснение по образец. Отбелязват се 
датата, длъжността и името на органа.
(3) За отказа на служителя да даде писмени 
обяснения се съставя протокол по образец.
Чл. 11. (1) При определен домашен ам­
булаторен или свободен режим държавният 
служител е длъжен да се явява пред разслед­
ващия (наказващия) орган през периода на 
разрешения отпуск поради временна нера­
ботоспособност, освен ако заболяването не 
позволява явяването му пред разследващия 
(наказващия) орган.
(2) Служителят е длъжен да представи 
болничния лист или да уведоми съответния 
началник до два дни от издаването му.
Чл. 12. (1) Уведомяването по чл. 238 
ППЗМВР на компетентния наказващ орган 
за извършено от държавен служител на МВР 
нарушение на служебната дисциплина се 
извършва при спазване на реда за кореспон­
денция в МВР.
(2) Когато при финансов одит или проверка 
бъде установено нарушение на служебната дис­
циплина, проверяващият незабавно уведомява 
органа, компетентен да наложи дисциплинар­
ното наказание по реда на ал. 1, като прилага 
копия от заповедта за назначаване на одита 
(проверката) и от доказателствата по случая.
(3) В уведомлението по предходните алинеи 
се посочват: данни за извършителя; мястото, 
времето и обстоятелствата, при които е из­
вършено нарушението; доказателствата, въз 
основа на които то е установено; разпоредбите, 
които са нарушени; правното основание и 
наказанието, което се предлага.
(4) След постъпване на данни за извърше­
но дисциплинарно нарушение и за неговия 
извършител по реда на предходните алинеи 
дисциплинарно наказващият орган е длъжен 
да установи нарушението съгласно изисква­
нията на чл. 229 ЗМВР.
Чл. 13. (1) При постъпили данни за извър­
шено тежко нарушение на служебната дисци­
плина прекият ръководител на извършителя 
незабавно изготвя предложение по образец 
до органа по чл. 230, ал. 1 ЗМВР, с което 
предлага да бъде образувано дисциплинарно 
производство и да бъде определен дисципли­
нарно разследващ орган.
(2) Когато предложението по ал. 1 е адре­
сирано до министъра на вътрешните работи, 
същото се докладва чрез директора на дирек­
ция „Човешки ресурси“ – МВР. В останалите 
случаи в дирекция „Човешки ресурси“ – МВР, 
се изпраща копие от заповедта за образуване 
на дисциплинарно производство независимо 
дали държавният служител е запознат с нея. 
Заповедта за образуване на дисциплинарно 
производство се изготвя по образец.
(3) При наличие на обстоятелствата по 
чл. 234, ал. 1, т. 2 ЗМВР държавният служи­
тел се отстранява временно от длъжност със 
заповедта за образуване на дисциплинарното 
производство срещу него, изготвена по образец.
(4) При възникване на обстоятелствата по 
предходната алинея заповед за временно от­
страняване от длъжност по образец може да 
се издаде по всяко време на дисциплинарното 
производство.
(5) За удължаване на срока на дисципли­
нарното производство или за промяна в дис­
циплинарно разследващия орган се изготвя 
заповед по образец. Копие от съответната 
заповед незабавно се изпраща в дирекция 
„Човешки ресурси“ – МВР.
(6) За разследване на дисциплинарни на­
рушения, извършени от държавни служители 
на МВР, за които е установено наличие на 
корупционно деяние и въз основа на това е 
образувано дисциплинарно производство по 
реда на чл. 230, ал. 1 ЗМВР, се ползва утвър­
дена със заповед Методика за провеждане 
на дисциплинарни производства при кон­
статирани прояви на корупция от държавни 
служители на МВР.
Чл. 14. (1) В писмените си обяснения (про­
токола за изслушване) държавният служител, 
срещу когото се води дисциплинарното про­
изводство по чл. 230 ЗМВР, може да посочи 
подпомагащия го в защитата служител на